Държавен вестник, бр. 87, 2005 г., стр. 7

Б Р О Й  87
Д Ъ Р Ж А В Е Н   В Е С Т Н И К
С Т Р .  7
Чл. 21. (1) Към НВМС се създава експертен
съвет като консултативен орган за внедряване
на научно-приложни разработки в системата є.
(2) Генералният директор на НВМС утвър-
ждава правилник за работата на съвета и със
заповед определя поименния му състав.
Чл. 22. Научноизследователска и лаборатор-
на ветеринарномедицинска дейност се осъщес-
твява в институти, акредитирани висши учили-
ща и лаборатории.
Чл. 23. (1) Лабораторната ветеринарномеди-
цинска дейност обхваща:
1. диагностични изследвания на проби от
животни и зародишни продукти за профилак-
тика, ограничаване и ликвидиране на болести
по животните;
2. изследвания за:
а) безопасност на суровини и храни от живо-
тински произход, странични животински про-
дукти и продукти, получени от тях;
б) безопасност на фуражни суровини, комби-
нирани фуражи, фуражни добавки и премикси;
в) качество, ефикасност и безопасност на ВМП;
3. изследвания на зоохигиенни параметри
при отглеждане на животни и за замърсяване
на околната среда.
(2) Лабораторната дейност по ал. 1, свърза-
на с държавния ветеринарномедицински конт-
рол, се извършва в лаборатории на НВМС по
международно признати методи.
(3) При необходимост генералният директор
на НВМС сключва договор с акредитирана ла-
боратория извън системата на НВМС за осъ-
ществяване на дейностите по ал. 1.
Чл. 24. (1) Министърът на земеделието и
горите по предложение на генералния дирек-
тор на НВМС утвърждава националните рефе-
рентни лаборатории в системата на НВМС.
(2) Лабораториите по ал. 1 трябва да отгова-
рят на следните минимални изисквания:
1. да са определени за видовете изследвания
и анализи, които извършват;
2. да отговарят на изискванията за добра
лабораторна практика;
3. да имат възможност за бърза комуника-
ция с лабораториите в страната, съответните
референтни лаборатории на страните членки и
съответната референтна лаборатория на Евро-
пейския съюз;
4. да прилагат действащите европейски и
международни стандарти, необходими при осъ-
ществяване на дейността им;
5. да поддържат система за опазване в тайна
на информацията, получена при осъществява-
не на дейността им.
(3) Националните референтни лаборатории:
1. координират научните изследвания за
прилагане на нови аналитични методи за диаг-
ностика на болести по животните и за безопас-
ност на суровини и храни от животински произ-
ход, фуражи, фуражни добавки и премикси;
2. осъществяват методическо ръководство на
лабораториите за държавен ветеринарноме-
дицински контрол чрез:
а) координиране прилагането на стандарти
и методи за лабораторен контрол;
б) контрол на схемите за осигуряване качес-
твото на анализите;
в) осигуряване и одобряване използването на
стандартизирани методи за диагностика на
болестите по животните и за безопасност на
суровини и храни от животински произход;
г) осигуряване на стандартни референтни
материали и стандартни образци;
д) оказване на техническа помощ;
3. извършват арбитражни изследвания на
резултатите, получени от други лаборатории;
4. подготвят и организират сравнителни
междулабораторни тествания за лаборатории-
те от страната и участват в такива, провеждани
от референтните лаборатории на Европейския
съюз и СОЗЖ;
5. организират и провеждат курсове за пови-
шаване квалификацията на персонала в лабо-
раториите за държавен ветеринарномедицинс-
ки контрол.
Г л а в а  ч е т в ъ р т а
ВЕТЕРИНАРНОМЕДИЦИНСКА
ПРАКТИКА
Чл. 25. (1) Ветеринарномедицинска практи-
ка се осъществява от ветеринарни лекари, ре-
гистрирани от РВМС, на чиято територия прак-
тикуват.
(2) Изискванията за ветеринарномедицинс-
ка практика се уреждат с наредба на министъра
на земеделието и горите.
Чл. 26. (1) Ветеринарномедицинска практи-
ка се осъществява на територията на един вете-
ринарен участък във:
1. ветеринарна клиника (лечебница);
2. ветеринарна амбулатория (кабинет);
3. ветеринарна лаборатория.
(2) За лечение на животни компаньони,
спортни коне, ловни кучета и декоративни
животни не се прилага изискването за осъщес-
твяване на ветеринарномедицинска практика в
един ветеринарен участък.
(3) Изискванията към обектите по ал. 1 се
определят с наредбата по чл. 25, ал. 2.
Чл. 27. (1) Министърът на земеделието и
горите по предложение на генералния дирек-
тор на НВМС със заповед утвърждава списък
на ветеринарните участъци.
(2) Списъкът по ал. 1 съдържа областта, се-
далището на ветеринарния участък и включе-
ните в него населени места.
(3) Данните по ал. 2, данните на ветеринар-
ните лекари, които упражняват ветеринарно-
медицинска практика, и данните от личните им
щемпели се вписват в регистър на НВМС.